
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 259 

5 Μαρτίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση υπουργικής απόφασης κοστολόγησης 
Πανεπιστημιακών συγγραμμάτων για το ακαδημαϊκό 
έτος 2002 - 2003 ύστερα από ένσταση εκδότη επί της 

αρχικής τιμής κοστολόγησης που έγινε δεκτή. 1 

Έγκριση υπερωριακής εργασίας σε υπαλλήλους του 

Υπουργείου Υγείας και Πρόνοιας. 2 

Έγκριση υπερωριακής εργασίας σε θυρωρό του Με¬ 
τοχικού Ταμείου Πολιτικών Υπαλλήλων. 3 

Τροποποίηση της συστατικής πράξης της Δημοτικής 
Επιχείρησης Ανάπτυξης Σώστου (ΔΈΠ.Α.Σ.) του Ν. 

Ροδόπης. 4 

Συγκρότηση Ομάδας Διοίκησης Έργου στην Περιφέ¬ 
ρεια Νοτίου Αιγαίου για την Παρακολούθηση και 
Αξιολόγηση της λειτουργίας των Κέντρων Εξυπη¬ 
ρέτησης Πολιτών (ΚΈ.Π.). 5 


Σύσταση αμιγούς Δημοτικής Επιχείρησης στο Δήμο Δελ¬ 
φών Ν. Φωκίδας με την επωνυμία «Αναπτυξιακή Δημο¬ 
τική Επιχείρηση Δήμου Δελφών ΟΙ ΑΜΦΙΚΤΥΟΝΙΕΣ» 6 
Συμπλήρωση του 217/12.2.71 Οργανισμού του Εκ- 
κλησ. Μαθητικού Οικοτροφείου Ιεράς Μητρόπο¬ 
λης Λευκάδας και Ιθάκης «ΟΙ ΤΡΕΙΣ ΙΕΡΑΡΧΕΣ» που 


δημοσιεύθηκε στο ΦΕΚ 621/2.8.1971/τ.Β'. 7 

Ρυθμίσεις διεξαγωγής διαγωνισμών για προμήθειες 
από τα νοσοκομεία και άσκηση των εποπτικών αρ¬ 
μοδιοτήτων του Διοικητικού Συμβουλίου του Γ' 
Πε.Σ.Υ. Αττικής. 8 


ΑΠΟΦΑΣΕΙ Σ 

Αριθ. Φ.12.1/10898/Β3 (1) 


Τροποποίηση υπουργικής απόφασης κοστολόγησης Πα¬ 
νεπιστημιακών συγγραμμάτων για το ακαδημαϊκό 
έτος 2002 - 2003 ύστερα από ένσταση εκδότη επί της 
αρχικής τιμής κοστολόγησης που έγινε δεκτή. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) του άρθρου 23του Ν. 1268/1982 (ΦΕΚ87/τ.Α/16.7.1982). 


β) του άρθρου 3του Ν. 2174/93 (ΦΕΚ210/τ.Α/22.12.1993). 

γ) του άρθρου 2 παράγραφος 3 του Ν. 2233/94 (ΦΕΚ 
141/Τ.Α/31.8.1994). 

δ) του άρθρου 43 παράγραφος 9 του Ν. 2413/96 (ΦΕΚ 
124/τ.Α/17.6.1996). 

ε) του άρθρου 3 του Ν. 2454/96 (ΦΕΚ 7/τ.Α/17.6.1997). 

στ) του άρθρου 29Ατου Ν. 1558/85, όπως αυτό προσε- 
τέθη με το άρθρο 27 του Ν. 2081/1992 (ΦΕΚ 154/τ.Α/ 
1992). 

ζ) της Φ. 141/Β3/1402/1984 (ΦΕΚ 159/τ.Β/20.3.1984) 
υπουργικής απόφασης για την έκδοση και διακίνηση των 
διδακτικών βιβλίωντωνΑ.Ε.Ι., όπως αυτή τροποποιήθηκε 
μεταγενέστερα και εφαρμόζεται μέχρι σήμερα. 

η) της Φ. 12.1 /Β3/5477/1993 (ΦΕΚ 951/Β/1993) υπουργι¬ 
κής απόφασης. 

θ) της Φ. 12.1/Β3/52/1995 (ΦΕΚ 3/Β/1995) υπουργικής 
απόφασης. 

ι) της Φ. 12.1/Β3/1138/1996 (ΦΕΚ 210/Β/1996) κοινής 
υπουργικής απόφασης. 

ια) της Φ. 12.1/Β3/4111/1997 (ΦΕΚ 1010/Β/97) κοινής 
υπουργικής απόφασης. 

ιβ) της Φ. 12.1 /Β3/5708/1997 (ΦΕΚ 64/Β/1997) κοινής 
υπουργικής απόφασης. 

ιγ) της Φ.12.1/Β3/4984/1998 (ΦΕΚ 1102/Β/1998) κοινής 
υπουργικής απόφασης. 

ιδ) της Φ.12.1/Β3/1432/2000 (ΦΕΚ 453/Β/2000) κοινής 
υπουργικής απόφασης. 

ιε) της Φ.12.1/Β3/1307/2001 (ΦΕΚ 577/Β/2001) κοινής 
υπουργικής απόφασης. 

ιστ) της Φ. 12.1 /Β3/2959/2001 (ΦΕΚ 1267/Β/2001) κοινής 
υπουργικής απόφασης. 

ιζ) της Φ. 12.1 /77716/Β3/2001 (ΦΕΚ 996/Β/2002) κοινής 
υπουργικής απόφασης. 

ιη) της ΣΤ5/16/1998 υπουργικής απόφασης «Μεταβίβα¬ 
ση του δικαιώματος υπογραφής «Με εντολή Υπουργού» 
στο Γενικό Γραμματέα... κ.λ.π.» (ΦΕΚ 284/Β/1998) όπως 
αυτή συμπληρώθηκε με τη ΣΤ5/32/1988 υπουργική από¬ 
φαση (ΦΕΚ 701/Β/98). 

ιστ) της Φ. 12.1/Β3/1307/2001 (ΦΕΚ 577/Β/2001) κοινής 
υπουργικής απόφασης. 

2. Το γεγονός ότι από τις διατάξεις της απόφασης αυτής 
δεν προκαλείται πρόσθετη δαπάνη πέραν αυτής που έχει 
ήδη προβλεφθεί στην απόφαση της ανωτέρω παραγράφου 
1 εδάφιο (ιζ) του προοιμίου (Φ. 19.250, Κ.Α.Ε. 1123). 

3.Το 8/2003 πρακτικό της επιτροπής κοστολόγησης Πα¬ 
νεπιστημιακών συγγραμμάτων, αποφασίζουμε: 

I. Τροποποιούμε την παρακάτω υπουργική απόφαση, 
μόνο ως προςτηντιμή κοστολόγησης του παρακάτω ανα- 


φερομένου συγγράμματος, ύστερα από ένσταση εκδότη 
επί της αρχικής τιμής κοστολόγησης και σύμφωνα με το 
πρακτικό 8/2003 της επιτροπής κοστολόγησης πανεπι¬ 
στημιακών συγγραμμάτων, ως εξής: 


ΠΡΑΚΤΙΚΟ 8/2003 

Α/Α 

Υ.Α. ΠΟΥ 
ΤΡΟΠΟΠΟΙΕΙΤΑΙ 

ΕΚΔΟΣΕΙΣ 

ΣΥΓΓΡΑΦΕΑΣ 

ΤΙΤΛΟΣ ΣΥΓΓΡΑΜΜΑΤΟΣ 

ΑΡΧΙΚΗ 

ΤΙΜΗ 

ΚΟΣΤΟ- 
ΛΟΓΗ - 
ΣΗΣ 

ΦΕΚ ΑΡΧΙΚΗΣ 
ΚΟΣΤΟΛΟΓΗΣΗΣ 
(Α/Α & ΣΕΛΙΔΑ) 

ΤΕΛΙΚΗ 

ΤΙΜΗ ΜΕΤΑ 

ΤΗΝ 

ΕΝΣΤΑΣΗ 
ΣΕ ΕΥΡΩ 

ΑΚΑΔΗΜΑΪΚΟ 

ΕΤΟΣ 


Φ. 12.1/ 
661/Β3/2003 

Μ ΠΑΓΙΟΣ Α. 
ΙΩΑΝΝΗΣ 

ΜΠΑΓΙΟΣ 

1 . 

Η ΤΕΧΝΙΚΗ ΤΗΣ 
ΧΕΙΡΟΣΦΑΙΡΙΣΗΣ 

12,00 

ΦΕΚ: 37/Β/03 
Α/Α: 3 

ΣΕΛ.: 346 

13,50 

2002 - 2003 


II. Εγκρίνουμε την πληρωμή των υπ’ αριθμ. I διδακτικών 
βιβλίων σε βάρος των πιστώσεων του ΥΠ.Ε.Π.Θ. με την 
προϋπόθεση ότι στη σχετική υπεύθυνη δήλωση του διδά¬ 
σκοντα περί του αριθμού των διατεθέντων αντιτύπων, ή 
στην κατάσταση πληρωμής, ο Πρόεδρος του Τμήματος 
θα βεβαιώνει ότι: 

1. Η Γενική Συνέλευση του Τομέα ενέκρινε τα βιβλία του 
κεφ. I ως διδακτικά ή βοηθήματα. 

2. Υπεγράφη η σχετική απόφαση διανομής τους έπειτα 
από έγκριση της Γενικής Συνέλευσης του Τμήματος και 
του Πρυτανικού Συμβουλίου. 

3. Έγινε η διανομή τους στους φοιτητές. 

4. Για το ίδιο μάθημα που διανεμήθηκαν τα ανωτέρω 
αναφερόμενα διδακτικά βιβλία, δεν έχει διανεμηθεί και 
δεύτερο διδακτικό βιβλίο ή βοήθημα, ούτε πανεπιστημια¬ 
κές παραδόσεις που να καλύπτουν σε ικανοποιητικό βαθ¬ 
μό την ύλη του διδασκόμενου μαθήματος. 

5. Στην περίπτωση διανομής και δεύτερου διδακτικού 
βιβλίου σύμφωνα με την παράγραφο 11 της υπουργικής 
απόφασης Φ. 141/Β3/1402/1984 όπως αυτή τροποποιήθη¬ 
κε μεταγενέστερα και εφαρμόζεται σήμερα, αυτή έγινε 
κατόπιν αιτιολογημένης απόφασης της Συνέλευσης Το¬ 
μέα του οικείου Τμήματος Α.Ε.Ι. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Φεβρουάριου 2003 

Με εντολή Υπουργού 
Ο Ειδικός Γραμματέας 
Πανεπιστημιακής Εκπαίδευσης 
ΔΙΟΝ. ΚΛΑΔΗΣ 
-♦- 

Αριθ.3142 (2) 

Έγκριση υπερωριακής εργασίας σε υπαλλήλους του 
Υπουργείου Υγείας και Πρόνοιας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργα¬ 
να», όπως συμπληρώθηκε με το άρθρο 27του Ν. 2081/92. 

2. Το άρθρου 18 του Ν. 2470/97 «Αναμόρφωση μισθο¬ 
λογίου προσωπικού της Δημόσιας Διοίκησης και άλλες 
συναφείς διατάξεις» όπως αντικαταστάθηκε με το άρθρο 
15 του Ν. 2592/98. 

3. Το Π.Δ. 368/89 «Οργανισμός Υπουργείου Εργασίας» 
όπως τροποποιήθηκε και συμπληρώθηκε μεταγενέστερα 
με το Π.Δ. 436/1991. 

4. Το Π.Δ. 95/93 «Καθορισμός αρμοδιοτήτων που διατη¬ 
ρούνται από τον Υπουργό Εργασίας». 


5. Το Π.Δ. 372/1995 «Μεταφορά της Γ ενικής Γ ραμματεί- 
ας Κοινωνικών Ασφαλίσεων από το Υπουργείο Υγείας - 
Πρόνοιας και Κοινωνικών Ασφαλίσεων στο Υπουργείο Ερ¬ 
γασίας». 

6. Τις διατάξεις του Ν.Δ/τος 515/70 «περί χρονικών 
ορίων εργασίας μισθωτών» όπως συμπληρώθηκαν από το 
Ν.Δ. 264/73. 

7. Τις διατάξεις του άρθρου 18 του Π.Δ/τος της 8.4.32 
περί κωδικοποιήσεως των διατάξεων των Νόμων «περί 
χρονικών ορίων εργασίας εις τα καταστήματα κ.λ.π.» που 
διατηρήθηκε σε ισχύ με το άρθρο 16 του Ν.Δ. 1037/71 
«περί χρονικών ορίων λειτουργίας καταστημάτων και ερ¬ 
γασίας του προσωπικού αυτών». 

8. Τις διατάξεις του Π.Δ/τος της 27.6.32 «περί κωδικο- 
ποιήσεως και συμπληρώσεως των περί δώρου εργασίας 
διατάξεων». 

9. Τις διατάξεις του Β.Δ/τος της 14.8.50 «περί κανονι¬ 
σμού ωρών εργασίας αγοραίων (ταξί) και ιδιωτικής χρή- 
σεως αυτοκινήτων». 

10. Τις διατάξεις του Π.Δ. 410/1988 «Κώδικας προσωπι¬ 
κού με σύμβαση εργασίας ιδιωτικού δικαίου του Δημοσί¬ 
ου, των Ο.Τ.Α., και των λοιπών Ν.Π.Δ.Δ.». 

11. Την 2016969/2196/0022/11.3.96 εγκύκλιο του 
Υπουργείου Οικονομικών 

12. Την 2/80345/0004/8.11.99 κοινή υπουργική απόφα¬ 
ση «Μεταβίβαση εξουσίας υπογραφής σύμφωνα με το 
άρθρο 7 παρ. 1 του Ν. 1943/91». 

13. Την 3442/23.12.2002.(ΦΕΚ 12/Β/13.1.2002.) κοινή 
απόφαση των Υπουργών Οικονομικών και Εργασίας και 
Κοινωνικών Ασφαλίσεων «Καθορισμός ανωτάτων ορίων 
υπερωριακής απασχόλησης των εργαζομένων στις βιο¬ 
μηχανικές, βιοτεχνικές επιχειρήσεις, εκμεταλλεύσεις και 
εργασίες Α' ημερολογιακού εξαμήνου 2003». 

14. Το άρθρο 22 παρ. 3 του Ν. 2362/1995. 

15. Την 33 της 30.5.1997 ΠΥΣ «Τροποποίηση και ανα¬ 
μόρφωση της 88/2.8.95 ΠΥΣ και προσαρμογή της στις 
διατάξεις του Ν. 2470/97 (ΦΕΚ 109/Α/30.5.97). 

16. Το ΔΥΙα/Γ Ποικ. 9760/31.1.2003 έγγραφο του 
Υπουργείου Υγείας και Προνοίας. 

17. Την από 4.2.2003 γνώμη του Ανωτάτου Συμβουλίου 
Εργασίας (ΑΣΕ). 

18. Το γεγονός ότι υπάρχει εγγεγραμμένη πίστωση στον 
προϋπολογισμό του Υπουργείου Υγείας Πρόνοιας και 
Κοινωνικών Ασφαλίσεων, αποφασίζουμε: 

1. Εγκρίνουμε την υπερωριακή εργασία σε 

1) πενήντα (50) Διοικητικούς Υπαλλήλους μέχρι 11 ώρες 
το μήνα για τον καθένα 

2) δέκα (10) οδηγούς μέχρι 22 ώρες το μήνα για τον κα¬ 
θένα 

3) οχτώ (8) φύλακες μέχρι 22 ώρες το μήνα για τον κα¬ 
θένα 

4) πέντε (5) εργάτες μέχρι 16 ώρες το μήνα για τον κα¬ 
θένα, πλέον των νομίμων ορίων υπερωριακής εργασίας. 

2. Η απόφαση αυτή ισχύει αναδρομικά ένα (1) μήνα πριν 
τη δημοσίευσή της στην Εφημερίδα της Κυβερνήσεως και 
μέχρι 30.6.2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Φεβρουάριου 2003 
Οι Γ ενικοί Γ ραμματείς 

Δημοσιονομικής Πολιτικής Υπ. Εργασίας και 

Υπ. Οικονομίας και Οικονομικών Κοινωνικών Ασφαλίσεων 
ΙΩΑΝΝΗΣ ΚΟΥΣΟΥΛΑΚΟΣ ΙΩΑΝΝΑ ΠΑΝΟΠΟΥΛΟΥ 

-♦- 

Αριθ.3126 (3) 

Έγκριση υπερωριακής εργασίας σε θυρωρό του Μετοχι¬ 
κού Ταμείου Πολιτικών Υπαλλήλων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργα¬ 
να», όπως συμπληρώθηκε με το άρθρο 27 του Ν. 2081/92. 

2. Το άρθρου 18 του Ν. 2470/97 «Αναμόρφωση μισθο¬ 
λογίου προσωπικού της Δημόσιας Διοίκησης και άλλες 
συναφείς διατάξεις» όπως αντικαταστάθηκε με το άρθρο 
ΙδτουΝ. 2592/98. 

3. Το Π.Δ. 368/89 «Οργανισμός Υπουργείου Εργασίας» 
όπως τροποποιήθηκε και συμπληρώθηκε μεταγενέστερα 
με το Π.Δ. 436/1991. 

4. Το Π.Δ. 95/93 «Καθορισμός αρμοδιοτήτων που δια¬ 
τηρούνται από τον Υπουργό Εργασίας». 

5. Το Π.Δ. 372/1995 «Μεταφορά της Γενικής Γραμμα¬ 
τείας Κοινωνικών Ασφαλίσεων από το Υπουργείο Υγείας - 
Π ρόνοιας και Κοινωνικών Ασφαλίσεων στο Υπου ργείο Ερ¬ 
γασίας». 

6. Τις διατάξεις του Ν.Δ/τος 515/70 «περί χρονικών 
ορίων εργασίας μισθωτών» όπως συμπληρώθηκαν από το 
Ν.Δ. 264/73. 

7. Τις διατάξεις του άρθρου 18 του Π.Δ/τος της 8.4.32 
περί κωδικοποιήσεως των διατάξεων των Νόμων «περί 
χρονικών ορίων εργασίας εις τα καταστήματα κ.λ.π.» που 
διατηρήθηκε σε ισχύ με το άρθρο 16 του Ν.Δ. 1037/71 
«περί χρονικών ορίων λειτουργίας καταστημάτων και ερ¬ 
γασίας του προσωπικού αυτών». 

8. Τις διατάξεις του Π.Δ/τος της 27.6.32 «περί κωδικο- 
ποιήσεως και συμπληρώσεως των περί δώρου εργασίας 
διατάξεων». 

9. Τις διατάξεις του Β.Δ/τος της 14.8.50 «περί κανονι¬ 
σμού ωρών εργασίας αγοραίων (ταξί) και ιδιωτικής χρή- 
σεως αυτοκινήτων». 

10. Τις διατάξεις του Π .Δ. 410/1988 «Κώδικας προσωπι¬ 
κού με σύμβαση εργασίας ιδιωτικού δικαίου του Δημοσί¬ 
ου, των Ο.Τ.Α. και των λοιπών Ν.Π.Δ.Δ.». 

11. Την 2016969/2196/0022/11.3.96 εγκύκλιο του 
Υπουργείου Οικονομικών. 

12. Την 2/80345/0004/8.11.99 κοινή υπουργική απόφα¬ 
ση «Μεταβίβαση εξουσίας υπογραφής σύμφωνα με το 
άρθρο 7 παρ. 1 του Ν. 1943/91». 

13. Την 3442/23.12.2002 (ΦΕΚ 12/Β/13.1.2002) κοινή 
απόφαση των Υπουργών Οικονομικών και Εργασίας και 


Κοινωνικών Ασφαλίσεων «Καθορισμός ανωτάτων ορίων 
υπερωριακής απασχόλησης των εργαζομένων στις βιο¬ 
μηχανικές, βιοτεχνικές επιχειρήσεις, εκμεταλλεύσεις και 
εργασίες Α' ημερολογιακού εξαμήνου 2003». 

14. Το άρθρο 22 παρ. 3 του Ν. 2362/1995. 

15. Την 33 της 30.5.1997 ΠΥΣ «Τροποποίηση και ανα¬ 
μόρφωση της 88/2.8.95 ΠΥΣ και προσαρμογή της στις 
διατάξεις του Ν. 2470/97 (ΦΕΚ 109/Α/30.5.97). 

16. Το 3800/28.1.2003 έγγραφο του Μετοχικού Ταμείου 
Πολιτικών Υπαλλήλων. 

17. Την από 4.2.2003 γνώμη του Ανωτάτου Συμβουλίου 
Εργασίας (ΑΣΕ). 

18. Το γεγονός ότι υπάρχει εγγεγραμμένη πίστωση 
στον προϋπολογισμό του Μ.Τ.Π.Υ., αποφασίζουμε: 

1. Εγκρίνουμε την υπερωριακή εργασία σε ένα (1) θυ¬ 
ρωρό μέχρι 75 ώρες συνολικά πλέον των νομίμων ορίων 
υπερωριακής εργασίας. 

2. Η απόφαση αυτή ισχύει αναδρομικά ένα (1) μήνα πριν 
τη δημοσίευσή της στην Εφημερίδα της Κυβερνήσεως και 
μέχρι 30.6.2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Φεβρουάριου 2003 
Οι Γενικοί Γ ραμματείς 

Δημοσιονομικής Πολιτικής Υπ. Εργασίας και 

Υπ. Οικονομίας και Οικονομικών Κοινωνικών Ασφαλίσεων 
ΙΩΑΝΝΗΣ ΚΟΥΣΟΥΛΑΚΟΣ ΙΩΑΝΝΑ ΠΑΝΟΠΟΥΛΟΥ 

-♦- 

Αριθ. 832 (4) 

Τροποποίηση της συστατικής πράξης της Δημοτικής Επι¬ 
χείρησης Ανάπτυξης Σώστου (Δ.ΕΠ.Α.Σ.) του Ν. Ρο¬ 
δόπης. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 277 του Δημοτικού Κοινοτι¬ 
κού Κώδικα (Π.Δ. 410/95). 

2. Την 25027/9.4.84 απόφαση του Υπουργού Εσωτερι¬ 
κών, που δημοσιεύθηκε στο 244/19.4.1984 ΦΕΚτ.Β', κα¬ 
θώς και την 29742/23.5.89 Εγκύκλιο του Υπουργείου 
Εσωτερικών. 

3. Την 4013/30.7.1999 απόφασή μας, με την οποία συ- 
στήθηκε η Δημοτική Επιχείρηση Ανάπτυξης Σώστου και 
δημοσιεύθηκε στο ΦΕΚ 1667/25.8.2002τ.Β’. 

4. Την 2/2003 απόφαση του Δημοτικού Συμβουλίου του 
Δήμου Σώστου. 

5. Την 4308/6.7.2001 απόφαση του Γεν. Γραμματέα της 
Περιφέρειας (ΦΕΚ 917/17.7.2001 τ.Β’) για μεταβίβαση 
εξουσίας υπογραφής, αποφασίζουμε: 

Τροποποιούμε και συμπληρώνουμε την 4013/30.7.1999 
απόφασή μας κατά το μέρος που αφορά το Διοικητικό 
Συμβούλιο της επιχείρησης ως εξής: 

Α) Το 7μελές διοικ/κό συμβούλιο της επιχείρησης να 
αποτελείται από πέντε (5) δημοτικούς συμβούλους, από 
τους οποίους ο ένας (1) να προέρχεται από τη μειοψη¬ 
φία, ένας (1) να είναι εκπρόσωπος κοινωνικού φορέα της 
περιοχής μας και ένας (1) δημότης ή κάτοικος που έχει 
πείρα ή γνώσεις σχετικές με το αντικείμενο της επιχείρη¬ 
σης. 

Β) Πρόεδρος της επιχείρησης να μην είναι ο εκάστοτε 

Δήμαρχος, αλλά να ορίζεται από το Δημοτικό Συμβούλιο 
του Δήμου μας, ένα μέλος από το Διοικητικό Συμβούλιο 
της επιχείρησης, καθώς επίσης και ο Αντιπρόεδρος, βά¬ 
σει του άρθρου 278 παρ. 2 του Π.Δ. 410/95. 

Από τις διατάξεις της ανωτέρω απόφασης δεν προκα- 
λείται δαπάνη σε βάρος του προϋπολογισμού του Δήμου 
Σώστου. 

Η παρούσα να δημοσιευθεί στην Εφημερίδα της Κυ- 
βερνήσεως. 

Κομοτηνή, 13 Φεβρουάριου 2003 

Με εντολή Γενικού Γραμματέα Περιφέρειας 
Ο Γενικός Διευθυντής 
ΛΑΖΑΡΟΣ ΤΣΑΚΜΑΚΙΔΗΣ 

-♦- 

Αριθ. 2624 (5) 

Συγκρότηση Ομάδας Διοίκησης Έργου στην Περιφέρεια 
Νοτίου Αιγαίου για την Παρακολούθηση και Αξιολόγη¬ 
ση της λειτουργίας των Κέντρων Εξυπηρέτησης Πολι¬ 
τών (Κ.Ε.Π.). 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη τις διατάξεις: 

1. Του άρθρου 34 του Ν. 3013/2002 (ΦΕΚ 102/Α72002) 
«Αναβάθμιση της Πολιτικής Προστασίας και λοιπές δια¬ 
τάξεις». 

2. Του Ν. 2503/97, ΦΕΚ 107/Α/30.5.97 «Διοίκηση, οργά¬ 
νωση, στελέχωσητης Περιφέρειας, ρύθμιση θεμάτωνγια 
την Τοπική Αυτοδιοίκηση και άλλες διατάξεις». 

3. Το ΔΙΑΔΠ/3451/19.2.2003 έγγραφο του ΥΠ.ΕΣ.Δ.Δ.Α. 
«Συγκρότηση Ομάδων Διοίκησης Έργου στις Περιφέρει¬ 
ες για την Παρακολούθηση και Αξιολόγηση της λειτουρ¬ 
γίας των Κέντρων Εξυπηρέτησης Πολιτών (Κ.Ε.Π.)». 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, διότι η αμοιβή της Ο.Δ.Ε. θα καθορι¬ 
στεί με μεταγενέστερη κοινή υπουργική απόφαση, απο¬ 
φασίζουμε: 

Συγκροτούμε Ομάδα Διοίκησης Έργου στην Περιφέ¬ 
ρεια Νοτίου Αιγαίου για την Παρακολούθηση και Αξιολό¬ 
γηση της λειτουργίας των Κέντρων Εξυπηρέτησης Πολι¬ 
τών (Κ.Ε.Π.), αποτελούμενη από τους κάτωθι: 

• Το Γ ενικό Διευθυντή της Περιφέρειας ως Συντονιστή 
της Ο.Δ.Ε. 

• Ένα μέλος που ορίζεται από τη Γ ενική Γ ραμματέα Πε¬ 
ριφέρειας, ο οποίος θα συνεπικουρεί και θα αναπληρώνει 
το Γ ενικό Δ/ντή Περιφέρειας κατά την άσκηση των καθη- 
κόντωντου στο πλαίσιο της Ο.Δ.Ε. 

• Έναν υπάλληλο της Περιφέρειας που υπηρετεί στο Ν. 
Κυκλάδων, για την παρακολούθηση και αξιολόγηση της 
λειτουργίας των Κ.Ε.Π. του νομού Κυκλάδων, ο οποίος θα 
πραγματοποιεί τακτικές επισκέψεις στα ΚΕΠ ευθύνης 
του. 

• Έναν υπάλληλο της Περιφέρειας που υπηρετεί στο Ν. 
Δωδεκανήσου, για την παρακολούθηση και αξιολόγηση 
της λειτουργίας των Κ.Ε.Π. του νομού Δωδεκανήσου, ο 
οποίος θα πραγματοποιεί τακτικές επισκέψεις στα ΚΕΠ 
ευθύνης του. 

Ως σύνδεσμος της Ο.Δ.Ε. της Περιφέρειας με την αντί¬ 
στοιχη Ο.Δ.Ε. του ΥΠ.ΕΣ.Δ.Δ.Α. θα ορισθεί είτε ο Γεν. 
Δ/ντης της Περιφέρειας είτε ο αναπληρωτής του. 


Με απόφαση της Γ ενικής Γ ραμματέας Περιφέρειας Νο¬ 
τίου Αιγαίου θα ορισθεί η τριμελής Γ ραμματείατης Ο.Δ.Ε. 
από υπαλλήλους της Περιφέρειας Νοτίου Αιγαίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 21 Φεβρουάριου 2003 

Η Γενική Γραμματέας Περιφέρειας 
ΜΑΡΘΑ ΣΗΜΑΝΤΩΝΗ 

-♦- 

Αριθ. 1047 (6) 

Σύσταση αμιγούς Δημοτικής Επιχείρησης στο Δήμο Δελ¬ 
φών Ν. Φωκίδας με την επωνυμία «Αναπτυξιακή Δημο¬ 
τική Επιχείρηση Δήμου Δελφών ΟΙ ΑΜΦΙΚΤΥΟΝΙΕΣ». 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1) Τις διατάξεις των άρθρων 277 έως και 284 και του άρ¬ 
θρου 291 τουΔ.Κ.Κ (Π.Δ. 410/95) ως αυτές τροποποιήθη¬ 
καν και συμπληρώθηκαν μεταγενέστερα και ισχύουν σή¬ 
μερα. 

2) Την 25027/1984 απόφαση του Υπουργείου Εσωτερι¬ 
κών (ΦΕΚ244/τ.Β’/19.4.1984). 

3) Την 33/2003 Συστατική Ομόφωνη Απόφαση του Δη¬ 
μοτικού Συμβουλίου Δελφών. 

4) Την 5921/9.9.1997 (ΦΕΚ 832/τ.Β’/16.9.1997) απόφα¬ 
ση του Γενικού Γραμματέα Περιφέρειας Στερεός Ελλά¬ 
δας περί μεταβιβάσεως δικαιώματος υπογραφής με εντο¬ 
λή του, αποφασίζουμε: 

1. Σύσταση - Ονομασία: Συστήνεται στο Δήμο Δελφών 
του Νομού Φωκίδας Αμιγής Δημοτική Επιχείρηση με την 
επωνυμία «ΑΝΑΠΤΥΞΙΑΚΗ ΔΗΜΟΤΙΚΗ ΕΠΙΧΕΙΡΗΣΗ ΔΕΛ¬ 
ΦΩΝ - ΟΙ ΑΜΦΙΚΤΥΟΝΙΕΣ» ως νομικό πρόσωπο ιδιωτικού 
δικαίου, το οποίο διέπεται από τις διατάξεις των άρθρων 
277 έως και 284 και 291 του Δ.Κ.Κ. (Π.Δ. 410/95). 

2. Έδρα: Έδρα της ως άνω επιχείρησης ορίζεται το Δ.Δ. 
Δελφών του Δήμου Δελφών Νομού Φωκίδας. 

3. Διοίκηση: Η Επιχείρηση θα διοικείται από επταμελές (7 
μέλη) Διοικητικό Συμβούλιο που θα οριστεί από το Δημοτι¬ 
κό Συμβούλιο (άρθρο 278 παρ. 1 του Π.Δ. 410/95) μαζί με 
αναπληρωτές. Στο Διοικητικό Συμβούλιο θα συμμετέχουν: 

α Τρεις (3) αιρετοί Δημοτικοί Σύμβουλοι έκτων οποίων 
ο ένας θα προέρχεται από την μειοψηφία. 

β. Ένας (1) εκπρόσωπος Κοινωνικού Φορέα. 

γ. Τρεις (3) Δημότες ή Κάτοικοι του Δήμου που θα έχουν 
πείραή γνώσεις σχετικές με το αντικείμενο της Επιχείρησης. 

δ. Ένας (1) εκπρόσωπος των εργαζομένων στην Επιχεί¬ 
ρηση όταν ο αριθμός των απασχολούμενων είναι μεγα¬ 
λύτερος των 20 ατόμων (χωρίς αλλαγή της συστατικής 
πράξης). 

4. Σκοποί της Επιχείρησης: Σκοπός της Επιχείρησης είναι: 

ί. Η ανάληψη δραστηριοτήτων που έχουν σχέση με την 

πολιτιστική ανάπτυξη και συγκεκριμένα: 

α. Η ουσιαστική και ολοκληρωμένη πολιτιστική ανάπτυ¬ 
ξη των Δ.Δ. Δελφών - Χρισσού και της ευρύτερης περιο¬ 
χής και η καλλιέργεια σε βάθος της καλλιτεχνικής ευαι¬ 
σθησίας και της αγάπης για τις τέχνες, η προστασία της 
εθνικής πολιτιστικής ταυτότητας, η αναγωγή των πολιτι¬ 
στικών πνευματικών και καλλιτεχνικών αγαθών σε οργα¬ 
νικά στοιχεία της καθημερινής ζωής και η ενεργητική και 
συνειδητή συμμετοχή των πολιτών στην πολιτιστική ζωή 
του Δήμου. 

β. Η δημιουργία της απαραίτητης πολιτιστικής υποδο¬ 
μής. 

γ. Η διάδοση και η ανάπτυξη της καλλιτεχνικής παιδεί¬ 
ας στους τομείς της μουσικής, του χορού, του Κινηματο¬ 
γράφου, του Θεάτρου και των άλλων οπτικοακουστικών 
μέσων, καθώς και των εικαστικών τεχνών. 

δ. Η στήριξη, η διάδοση και η ανάπτυξη της καλλιτεχνι¬ 
κής παιδείας, η στήριξη και διάδοση της σύγχρονης καλ¬ 
λιτεχνικής και πνευματικής δημιουργίας και η εξασφάλι¬ 
ση των συνθηκών που θα επιτρέψουν την άσκηση και ανά¬ 
πτυξη των ατομικών δημιουργικών ικανοτήτων στους 
αντίστοιχους τομείς. 

ε. Η προβολή, ανάπτυξη και η διάδοση αυτών των τε¬ 
χνών με τη διοργάνωση, παραγωγή και παρουσίαση πολι¬ 
τιστικών εκδηλώσεων, καθώς και άλλων επιμορφωτικών 
και ψυχαγωγικών δραστηριοτήτων. 

στ. Η δημιουργία και ανάπτυξη της αναγκαίας υποδο¬ 
μής για τη βελτίωση της ποιότητας της ζωής και η δημι¬ 
ουργική αξιοποίηση του ελεύθερου χρόνου των κατοίκων 
της πόλης και ιδιαίτερα των νέων. 

ζ. Η ανάπτυξη της συνεργασίας με τους μαζικούς πολιτι¬ 
στικούς φορείς, τα ερασιτεχνικά συγκροτήματα και τους 
καλλιτέχνες δημότες ή κατοίκους των Δ.Δ. Δελφών και 
Χρισσού και η παροχή με κάθε δυνατό τρόπο ηθικής και υλι¬ 
κής βοήθειας και τεχνικής υποστήριξης, με στόχο την ενί¬ 
σχυση της ερασιτεχνικής δημιουργίας καιτη διεύρυνση του 
πεδίου των πρωτοβουλιών και των παρεμβάσεών τους. 

η. Η συνεργασία με την εκπαιδευτική κοινότητα της πόλης 
και της ευρύτερης περιοχής για την από κοινού προώθηση 
και υλοποίηση, πολιτιστικών, πνευματικών, παιδαγωγικών, 
εκπαιδευτικών και επιμορφωτικών δραστηριοτήτων μέσα 
και έξω από τα σχολεία και η εξασφάλιση της ουσιαστικής 
συμμετοχής των μαθητικών κοινοτήτων και της νεολαίας 
γενικότερα στις δραστηριότητες της Επιχείρησης. 

θ. Η ανάληψη και υλοποίηση Κοινοτικών (ΕΕ) και Εθνι¬ 
κών Προγραμμάτων εκπαιδευτικού, αθλητικού, κοινωνι¬ 
κού, επιμορφωτικού, πολιτιστικού αναπτυξιακού και 
ερευνητικού χαρακτήρα. 

Για την υλοποίηση των πιο πάνω στόχων η Επιχείρηση 
θα αναπτύξει τη δραστηριότητα της σε τρεις αλληλένδε- 
τους στόχους: τον εκπαιδευτικό, τον επιμορφωτικό, τον 
ψυχαγωγικό και τον κοινωνικό. 

Οι εκπαιδευτικές δραστηριότητες (επαγγελματικά και 
ελεύθερα τμήματα σχολών) θα συνδυαστούν με ένα σύ¬ 
νολο επιμορφωτικών πρωτοβουλιών (όπως σχολές γονέ¬ 
ων, σεμινάρια επαγγελματικού προσανατολισμού, σεμι¬ 
νάρια παιδαγωγικού περιεχομένου, σχολές αναλφάβη¬ 
των, εργαστήρια, διαλέξεις, ημερίδες, συνέδρια κλπ) με 
πολιτιστικές και ψυχαγωγικές εκδηλώσεις (όπως θεατρι¬ 
κές και κινηματογραφικές παραστάσεις, προβολές, εκθέ¬ 
σεις, συναυλίες, φεστιβάλ κλπ). 

ϋ. Η οργάνωση και διεξαγωγή πολιτιστικών και ψυχαγω¬ 
γικών εκδηλώσεων 

Η ένταξη των εκδηλώσεων στις δραστηριότητες της νέ¬ 
ας Δημοτικής Επιχείρησης για την εξασφάλιση της απο¬ 
τελεσματικότερης οργάνωσης και διεξαγωγής των σημα¬ 
ντικών αυτών γεγονότων για τον Δήμο Δελφών, της ευε¬ 
λιξίας και της συμμετοχής της Τοπικής Αυτοδιοίκησης. 

ίϋ. Η υλοποίηση εκπαιδευτικών και επιμορφωτικών προ¬ 
γραμμάτων 

Η υλοποίηση εκπαιδευτικών -επιμορφωτικών προγραμ¬ 
μάτων Ε.Ε ή άλλων Δημοσίων Φορέων, 
ίν. Η οργάνωση Υπηρεσιών Υγείας - Κοινωνικής Πολιτικής 


Η οργάνωση Υπηρεσιών Υγείας και Κοινωνικής Πολιτι¬ 
κής, η Δημιουργία Συμβουλευτικού Κέντρου Υποστήρι¬ 
ξης ατόμων με Ειδικές Ανάγκες, Υποστήριξης Ηλικιωμέ¬ 
νων, Απόρων και Απροστάτευτων Ατόμων, η υλοποίηση 
προγράμματος «Βοήθεια στο Σπίτι», η λειτουργία Παιδι¬ 
κών και Βρεφονηπιακών Σταθμών και Κέντρων Δημιουρ¬ 
γικής Απασχόλησης Παιδιών (ΚΔΑΠ) για την φροντίδα 
προσχολική αγωγή, διαπαιδαγώγηση, ψυχαγωγία και 
απασχόληση βρεφών και νηπίων, η λειτουργία τμήματος 
κυκλοφοριακής αγωγής παιδιών, η παροχή λοιπών σχετι¬ 
κών υπηρεσιών και η υλοποίηση εκπαιδευτικών - επιμορ¬ 
φωτικών και λοιπών προγραμμάτων της Ευρωπαϊκής 
Ένωσης ή άλλων Δη μοσίων Φορέων σχετικών με την ανά¬ 
πτυξη των υπηρεσιών Υγείας και Κοινωνικής Πολιτικής. 

ν. Η περιβαλλοντική ευαισθητοποίηση και η Διαχείριση 
του Περιβάλλοντος 

α. Η εκπόνηση μελετών που έχουν σχέση με την διαχείρι¬ 
ση του φυσικού και αστικού περιβάλλοντος, η ευαισθητο- 
ποίηση των δημοτών σε αντίστοιχα θέματα, η προώθηση πε¬ 
ριβαλλοντικής επιμόρφωσης, η ενεργός συμμετοχή σε σχε¬ 
τικά προγράμματα της Ευρωπαϊκής Ένωσης, η παροχή 
υπηρεσιών συμβούλου σε θέματα ρύπανσης, κυκλοφορίας 
και πρασίνου της περιοχής του Δήμου, η ανάπτυξη και προ¬ 
ώθηση συνεργασιών με Πανεπιστημιακούς και Δημόσιους 
γενικά Οργανισμούς και Επιχειρήσεις Κοινής Ωφέλειας. 

β. Η εφαρμογή προγράμματος ανακύκλωσης με διαλο¬ 
γή στην πηγή. 

γ. Η οργάνωση και επέκταση των δραστηριοτήτων που 
έχουν σχέση με την καθαριότητα, τη φύλαξη, την προστα¬ 
σία και την πυρασφάλεια των δασών, τη φύλαξη και προ¬ 
στασία ελεύθερων, κοινοχρήστων και αρχαιολογικών χώ¬ 
ρων, την καθαριότητα και την αισθητική της περιοχής του 
Δήμου, τη συντήρηση του πρασίνου και την επέκτασή του. 
δ. Η διαχείριση των απορριμμάτων 
νί. Η Ανάπτυξη του Αθλητισμού 

Η εξασφάλιση της αναγκαίας υποδομής σε χώρους 
εγκαταστάσεις (όπως ανοιχτά ή κλειστά γήπεδα) και εξο¬ 
πλισμό ή εξασφάλιση των αναλώσιμων αθλητικών ειδών 
και υλικών, η διοίκηση διαχείριση και εκμετάλλευσή τους, 
η συνεργασία με τα αθλητικά σωματεία και τους λοιπούς 
φορείς του Αθλητισμού των Δ.Δ. Δελφών - Χρισσού και 
της ευρύτερης περιοχής, η στήριξη των δραστηριοτήτων 
τους, η οργάνωση και λειτουργία ερασιτεχνικών αθλητι¬ 
κών τμημάτων που θα συμπεριλάβουν και θερινά και χει¬ 
μερινά σπορ, η διοργάνωση περιοδικών και ετήσιων ομα¬ 
δικών ή ατομικών αθλημάτων για τη συμμετοχή των νέων 
και γενικότερα των κατοίκωντης πόλης σε αθλητικές δρα¬ 
στηριότητες και εκδηλώσεις και μέσω αυτών η σημαντική, 
πολιτιστική, πνευματική και κοινοτική ανάπτυξη των κα¬ 
τοίκωντης περιοχής του δήμου Δελφών, 
νϋ. Εκδόσεις - Εκτυπώσεις 

Η έκδοση ενημερωτικών φυλλαδίων πολιτιστικού και 
τουριστικού περιεχομένου για την προβολή των τοπικών 
πολιτιστικών και τουριστικών πόρων, περιοδικών και εφη¬ 
μερίδας για τη συνεχή επικοινωνία με τους κατοίκους του 
Δήμου μέσα από ένα «φιλικό» έντυπο και την δημιουργία 
βήματος για την αμφίδρομη ανάπτυξη των ιδεών του δή¬ 
μου, των δημοτών, κατοίκων και των εργαζομένων στο 
Δήμο. Η δημιουργία εργαστηρίου εκτυπώσεων για την 
κάλυψη των πιο πάνω αναγκών του Δήμου, άλλων ΟΤΑ 
του νομού καθώς και αναγκών ιδιωτών, 
νίϋ. Τουριστική - Πολιτιστική Ανάπτυξη 
Η οργάνωση ψυχαγωγικών εκδηλώσεων, συνεδρίων, μό- 

νιμων και περιοδικών εκθέσεων για την ανάπτυξη του του¬ 
ρισμού στην περιφέρεια του Δήμου και της ευρύτερης πε¬ 
ριοχής. Τη δημιουργία λαογραφικού μουσείου και πινακο¬ 
θήκης. 

Η λειτουργία γραφείου ταξιδίων, οργάνωσης εκδρο¬ 
μών, έκδοσης εισιτηρίων, ξεναγήσεων, συναλλάγματος, 
ενοικίασης αυτοκινήτων και λοιπών υπηρεσιών για την 
εξυπηρέτηση των επισκεπτών. Η λειτουργία τμήματος για 
την προβολή των τουριστικών πόρων του δήμου και της 
ευρύτερης περιοχής, τη δημιουργία και εκμετάλλευση 
ξενώνων, αναψυκτηρίων, εστιατορίων και λοιπών τουρι¬ 
στικών εγκαταστάσεων, τη συμμετοχή σε προγράμματα 
αγροτοτουρισμού. 

ίχ. Τεχνικός - Κατασκευαστικός Τομέας 
Η εκπόνηση μελετών, η κατασκευή, συντήρηση και επί¬ 
βλεψη Δημοσίων, Δημοτικών και Ιδιωτικών έργων, οι οικι¬ 
στικές αναπλάσεις, η διαμόρφωση κοινοχρήστων χώρων, 
η συντήρηση σχολικών κτιρίων και γενικά των εγκαταστά¬ 
σεων του Δήμου εφόσον η επιχείρηση θα έχει τη δυνατό¬ 
τητα από τις ισχύουσες διατάξεις ανάληψης εκτέλεσης 
τέτοιων έργων, 
χ. Συγκοινωνία 

Η δρομολόγηση λεωφορείου ή μικτών ηλεκτροκίνητων 
οχη μάτων για την εξυπηρέτηση των πολιτών και ιδιαίτερα 
των ατόμων με ειδικές ανάγκες, τρίτης ηλικίας, μαθητών 
και γενικά κατοίκων και επισκεπτών που δεν εξυπηρετού¬ 
νται από τις γραμμές που ήδη λειτουργούν καθώς και τη 
μεταφορά των μαθητών προς και από τα τμήματα Καλλι¬ 
τεχνικής Παιδείας και Επιμόρφωσης, 
χί. Χώροι στάθμευσης 

Η κατασκευή - δημιουργία και λειτουργία κλειστών ή 
ανοικτών χώρων στάθμευσης για την εξυπηρέτηση των 
κατοίκων και επισκεπτών της Πόλης, την αποσυμφόρηση 
των κεντρικών δρόμων, τον περιορισμό της υπερφόρτι¬ 
σης και της κυκλοφοριακής συμφόρησης του αστικού δι¬ 
κτύου και την εξασφάλιση άνετης και ασφαλούς διακίνη¬ 
σης των πεζών. 
χμ. Διαφημίσεις 

Η εκμετάλλευση των κοινόχρηστων χώρων για μισθώ¬ 
σεις σε διαφημιστικές εταιρείες και λοιπά πρόσωπα και η 
προβολή μέσω των διαφημιστικών στοιχείων, ιδεών και 
μηνυμάτων του Δήμου και της Επιχείρησης που έχουν 
σχέση με την Τουριστική και Πολιτιστική Ανάπτυξη, τον 
αθλητισμό , το Περιβάλλον, την Επιμόρφωση και την Ψυ¬ 
χαγωγία των κατοίκων της πόλης, 
χίϋ. Λοιπές Επιχειρηματικές Δραστηριότητες 
Η αξιοποίηση - εκμετάλλευση ακινήτων και χώρων ιδιο¬ 
κτησίας του Δήμου ή άλλων φορέωνπου θα παραχωρηθούν 
στην Δημοτική Επιχείρηση, η ανάληψη βιώσιμων λοιπών 
επιχειρηματικών δραστηριοτήτων και η συμμετοχή σε άλ¬ 
λες επιχειρήσεις και εταιρείες με σκοπό την εξυπηρέτηση 
των κατοίκων της περιοχής του Δήμου. Ενδεικτικά αναφέ- 
ρονται η λειτουργία της μονάδας επεξεργασίας λυμάτων, 
των κλειστών ή ανοιχτών χώρων στάθμευσης που θα δημι- 
ουργηθούν, του δικτύου ύδρευσης, η αποκομιδή των απορ¬ 
ριμμάτων, η παροχή λοιπών υπηρεσιών όπως, η μηχανορ¬ 
γάνωση, η δημιουργία δημοτικού ροιίαΐ, η έκδοση και επε¬ 
ξεργασία λογαριασμών ύδρευσης, αποχέτευσης κ.λπ. 

Επίσης αναφέρεται η ανάπτυξη της αγοράς εργασίας 
και της οικονομίας, η αξιοποίηση και παραγωγή τοπικών 
παραδοσιακών προϊόντων με τη συνεργασία των κατοί¬ 
κων του Δήμου, η παροχή συμβουλευτικών επικουρικών 
υπηρεσιών σε δημόσιους και ιδιωτικούς φορείς, η ενθάρ¬ 


ρυνση και παροχή βοήθειας για επενδυτικές δραστηριό¬ 
τητες στον πρωτογενή, δευτερογενή και ιδιαίτερα στον 
τριτογενή τομέα, ο σχεδιασμός οργάνωσης και υλοποίη¬ 
σης σχετικών εκδηλώσεων, σεμιναρίων, συνεδρίων και 
επιστημονικών δραστηριοτήτων. Η παραγωγή, προμή¬ 
θεια μεταπώληση ή εκχώρηση προς τρίτους προϊόντων, 
υπηρεσιών και δικαιωμάτων που έχουν άμεση σχέση με 
τους σκοπούς και τις δραστηριότητες της Επιχείρησης. 

5. Αρχικό Κεφάλαιο: Το αρχικό κεφάλαιο που διαθέτει ο 
Δήμος Δελφών στην Επιχείρηση είναι 30.000 Ευρώ. 

6. Ποροίτης Επιχείρησης: 

I. Έσοδα από δικαιώματα εγγραφών και φοίτησης στα 
τμήματα πολιτιστικών δραστηριοτήτων. 

II. Έσοδα από την οργάνωση πολιτιστικών και ψυχαγω¬ 
γικών εκδηλώσεων. 

III. Έσοδα από την υλοποίηση προγραμμάτων υγείας 
και Κοινωνικής Πολιτικής. 

IV. Έσοδα από τη λειτουργία ή την ενοικίαση ακινήτων 
και χώρων ιδιοκτησίας του Δήμου, που θα παραχωρη¬ 
θούν στην Δημοτική Επιχείρηση. 

V. Έσοδα από την εκμετάλλευση των κοινοχρήστων και 
λοιπών χώρων και τη μίσθωση τους σε διαφημιστικές 
εταιρίες και λοιπά πρόσωπα για την προβολή διαφημιστι¬ 
κών μηνυμάτων. 

VI. Έσοδα από την εκμετάλλευση κλειστών ή ανοικτών 
χώρων στάθμευσης. 

VII. Έσοδα από την λειτουργία αθλητικών χώρων. 

VIII. Έσοδα από την διαχείριση προγραμμάτων της ΕΕή 
άλλων Δημοσίων Φορέων. 

IX. Έσοδα από την λειτουργία αστικής συγκοινωνίας. 

X. Έσοδα από την εκμετάλλευση Εστιατορίων, αναψυ¬ 
κτηρίων, κοντινών, τουριστικών περιπτέρων κ.λπ. 

XI. Έσοδα από Εκδόσεις. 

XII. Έσοδα απάτην κατασκευή, συντήρηση και επίβλε¬ 
ψη τεχνικών έργων και την εκπόνηση μελετών. 

XIII. Έσοδα από την παροχή υπηρεσιών στο Δήμο, ΟΤΑ 
και Ιδιώτες. 

XIV. Έσοδα από λοιπές επιχειρηματικές δραστηριότη¬ 
τες της Δημοτικής Επιχείρησης που σε κάθε περίπτωση 
επιτρέπονται εφόσον δεν απαγορεύονται από την κείμενη 
νομοθεσία τη σχετική με τις Επιχειρήσεις των ΟΤΑ. 

XV. Έσοδα από την περιουσία της Επιχείρησης. 

XVI. Έσοδα από κληροδοτήματα, εισφορές, δωρεές κ.λπ. 

7. Διάρκεια λειτουργίας: Η διάρκειατης Επιχείρησης εί¬ 
ναι πενήντα (50) χρόνια από τη δημοσίευση της απόφα¬ 
σης αυτής στην Εφημερίδα της Κυβερνήσεως. 

8. Διάλυση της Επιχείρησης: Η Επιχείρηση διαλύεται: 

α. Με απόφαση του Δημοτικού Συμβουλίου με την από¬ 
λυτη πλειοψηφία των μελών του. 

β. Όταν λήξει χωρίς να παραταθεί η διάρκεια της επι¬ 
χείρησης. 

γ. Σε περίπτωση πτώχευσης της Επιχείρησης. 

Εκτός από την περίπτωση πτώχευσης η εκκαθάριση γί¬ 
νεται από εκκαθαριστές που ορίζονται από το Δημοτικό 
Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της Επιχείρησης. Το υπό¬ 
λοιπο περιέρχεται στο Δήμο. 

9. Με την παρούσα απόφαση προκαλείται δαπάνη σε 
βάρος του προϋπολογισμού του Δήμου Δελφών ύψους 
30.000 ευρώ, που θα καλυφθεί από τα τακτικά έσοδα του 
Δήμου αυτού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άμφισσα, 14 Φεβρουάριου 2003 

Με εντολή Γενικού Γραμματέα Περιφέρειας 
Ο Διευθυντής κ.α.α. 

ΙΩΑΝΝΗΣ Κ. ΓΚΟΛΦΗΣ 

-♦- 

Αριθ.213 (7) 

Συμπλήρωση του 217/12.2.71 Οργανισμού του Εκκλησ. 
Μαθητικού Οικοτροφείου Ιερός Μητρόπολης Λευκά¬ 
δας και Ιθάκης «ΟΙ ΤΡΕΙΣ ΙΕΡΑΡΧΕΣ» που δημοσιεύ- 
θηκε στο ΦΕΚ 621/2.8.1971/τ.Β'. 

Ο ΜΗΤΡΟΠΟΛΙΤΗΣ 
ΛΕΥΚΑΔΟΣ ΚΑΙ ΙΘΑΚΗΣ ΝΙΚΗΦΟΡΟΣ 

Έχοντας υπόψη: 

1. Τη διάταξη της παρ. 1 του άρθρου 20 του Ν.Δ. 
126/1969 «Περί Καταστατικού Χάρτη της Εκκλησίας της 
Ελλάδος». 

2. Τη διάταξη της παραγρ. 1 του άρθρου 20 του 1/1969 
Κανονισμού. 

3. Το217/12.2.1971 Οργανισμό του Εκκλησ. Μαθητ. Οι¬ 
κοτροφείου της I. Μητρόπολης Λευκάδας και Ιθάκης «ΟΙ 
ΤΡΕΙΣ ΙΕΡΑΡΧΕΣ» (ΦΕΚ621/2.8.71/τ.Β'), αποφασίζουμε: 

Εγκρίνουμε την 64/10.9.2002 απόφαση του Δ.Σ. του Εκ¬ 
κλησ. Μαθητ. Οικοτροφείου «ΟΙ ΤΡΕΙΣ ΙΕΡΑΡΧΕΣ» που 
εγκρίθηκε με την 217/22.10.2002 απόφαση του Μητρο- 
πολιτικού Συμβουλίου με την οποία συμπληρώνεται ο Ορ¬ 
γανισμός του παραπάνω Ιδρύματος και προστίθεται 9ο 
(ένατο) άρθρο εις αυτόν το οποίον έχει ως εξής: 

Άρθρο 9 

Τα πάσης φύσεως περιουσιακά στοιχεία (κτιριακές 
εγκαταστάσεις, αγροτικά ή αστικά ακίνητα, χρηματικά 
ποσά, έπιπλα, είδη οικοσκευής κ.λπ.) του Ιδρύματος σε 
περίπτωση οριστικής παύσεως της λειτουργίας αυτού, 
για οποιοδήποτε λόγο, περιέρχονται στο Νομικό Πρόσω¬ 
πο της I. Μητροπόλεως Λευκάδος και Ιθάκης κάτω από 
την άμεση εξάρτηση και εποπτείατης οποίας λειτουργεί 
το Ίδρυμα και με δαπάνες της οποίας κατασκευάστηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λευκάδα, 17 Φεβρουάριου 2003 
Ο Μητροπολίτης 

Τ Ο Λευκάδος και Ιθάκης ΝΙΚΗΦΟΡΟΣ 

-♦- 

Αριθ. 1399 (8) 

Ρυθμίσεις διεξαγωγής διαγωνισμών για προμήθειες από 
τα νοσοκομεία και άσκηση των εποπτικών αρμοδιοτή¬ 
των του Διοικητικού Συμβουλίου του Γ Πε.Σ.Υ. Αττι¬ 
κής. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ Γ Πε.Σ.Υ. ΑΤΤΙΚΗΣ 
(Συνεδρίαση 3η/28.1.2003) 

Έχοντας υπόψη: 

1 .Τις διατάξεις του Ν. 2889/01 «Βελτίωση και εκσυγ¬ 
χρονισμός του Εθνικού Συστήματος Υγείας και άλλες δια¬ 


τάξεις» άρθ. 1 παρ. 7, άρθ. 2 παρ. 4 εδ. ιγ και άρθ. 5, παρ. 
5Β, εδ. α. 

2. Τις διατάξεις του Ν. 2955/01 «Προμήθειες Νοσοκο¬ 
μείων και λοιπών μονάδων υγείας των Πε.Σ.Υ. και άλλες 
διατάξεις» άρθρο 1, παρ. 1 και άρθρο 4, παρ. 2. 

3. Την 1552/24.12.2001 (ΦΕΚ 1802/31.12.2001) απόφαση 
Δ.Σ. του Γ’ Πε.Σ.Υ. Αττικής περί εκχώρησης αρμοδιοτήτων. 

4. Την αναγκαιότητα επιτάχυνσης των διαδικασιών 
ώστε τα νοσοκομεία να εφοδιάζονται έγκαιρα με τα ανα¬ 
γκαία υλικά και υπηρεσίες. 

5. Την ανάγκη διαφύλαξης των συμφερόντων του Γ’ 
Πε.Σ.Υ. Αττικής και των αποκεντρωμένων μονάδωντου. 

6. Όσα εκτέθηκαν στην 3η/28.1.2003 συνεδρίασή του. 

I. Αναθέτουμε στα Συμβούλια Διοίκησης των αποκε¬ 
ντρωμένων μονάδων αρμοδιότητας μας, την αποκλειστι¬ 
κή ευθύνη: 

α) να επιμελούνται καθ’ ολοκληρίαν τους διαγωνι¬ 
σμούς, ανεξαρτήτως ποσού, για τις πάσης φύσεως προ¬ 
μήθειες του Νοσοκομείου, 

β) να συγκροτούν τις αρμόδιες επιτροπές σύνταξης 
προδιαγραφών, διενέργειας των διαγωνισμών, εκδίκα¬ 
σης ενστάσεων κ.ο.κ., σύμφωνα με τις ρυθμίσεις του άρ¬ 
θρου 38 του Π.Δ. 394/96 και μεριμνώντας έτσι ώστε να 
υποστηρίζεται η διαφάνεια στη διεξαγωγή των διαγωνι¬ 
σμών και να προασπίζονται οι κανόνες του ανταγωνισμού. 

II. Ορίζουμε ότι η άσκηση των ανωτέρω δικαιοδοσιών θα 
διέπεται από τις ακόλουθες προϋποθέσεις: 

1. Το Συμβούλιο Διοίκησης (Σ.Δ.) του νοσοκομείου κα¬ 
ταθέτει στην κεντρική υπηρεσία του Γ’ Πε.Σ.Υ. Αττικής 
εντός αποκλειστικής προθεσμίας δέκα εργασίμων ημε¬ 
ρών πριν από την έναρξη εκάστου τριμήνου αναλυτικό 
προγραμματισμό - προβλέψεις για όλους τους διαγωνι¬ 
σμούς, -ανεξαρτήτως ποσού και ανεξαρτήτως φάσεως 
διεξαγωγής- οι οποίοι προγραμματίζεται να διενεργη- 
θούν ή καθ’ οιονδήποτε τρόπο να εξελιχθούν εντός του 
επικείμενου τριμήνου. Το πρόγραμμα περιλαμβάνει ιδίως 
χωριστούς πίνακες με εκτιμήσεις για όλους τους πρόχει¬ 
ρους μειοδοτικούς διαγωνισμούς, τις προμήθειες με 
απευθείας ανάθεση και τους τακτικούς διαγωνισμούς, 
ανάλογα με το ύψος του προϋπολογισμού τους. 

2. Για τους διαγωνισμούς προμηθειών των οποίων οι 
προϋπολογισμοί υπερβαίνουν τα όρια που προσδιορίζο¬ 
νται από τις διατάξεις του άρθρου 5, παρ. 5Β, εδ. στ και ζ, 
το Σ.Δ. καταθέτει εγκαίρως στην κεντρική υπηρεσία του Γ’ 
Πε.Σ.Υ. Αττικής πλήρη φάκελο σε κάθε στάδιο - φάση εξέ¬ 
λιξης του διαγωνισμού (προκήρυξη-επαναπροκήρυξη, 
αξιολόγηση τεχνικών προσφορών, εκδίκαση ενστάσεων, 
τελική κατακύρωση, παρατάσεις). Εφόσον το Δ.Σ. του Γ’ 
Πε.Σ.Υ. δεν παρέμβει, ασκώντας τις εποπτικές του αρμο¬ 
διότητες και υποδεικνύοντας συγκεκριμένη ενέργεια 
εντός αποκλειστικής προθεσμίας δέκα (10) εργασίμων 
ημερών από την ημερομηνία κατάθεσης του σχετικού φα¬ 
κέλου, το Σ.Δ. της αποκεντρωμένης μονάδας προχωρεί 
στην επόμενη φάση του διαγωνισμού. Σε αντίθετη περί¬ 
πτωση, το Σ.Δ. οφείλει να εφαρμόσει επακριβώς τις συ¬ 
γκεκριμένες υποδείξεις που κρίνει σκόπιμες το Διοικητικό 
Συμβούλιο του Γ’ Πε.Σ.Υ. Αττικής. 

3. Γ ια τους διαγωνισμούς των οποίων οι προϋπολογι¬ 
σμοί κινούνται εντός των ορίων που προσδιορίζονται από 
τις διατάξεις του άρθρου 5, παρ. 5Β, εδ. στ και ζ, το Σ.Δ. 
του νοσοκομείου καταθέτει αναλυτική τριμηνιαία απολο¬ 
γιστική έκθεση και πλήρως μηχανογραφημένα τα ανα¬ 
γκαία στοιχεία. 

4. Αντίστοιχη τριμηνιαία απολογιστική έκθεση και μηχα¬ 
νογραφημένοι πίνακες με όλα τα απαραίτητα για τον 
έλεγχο στοιχεία πρέπει να κατατίθενται στην κεντρική 
υπηρεσία του Γ’ Πε.Σ.Υ. Αττικής για όλες τις προμήθειες 
που διενεργούνται με το σύστημα των απευθείας αναθέ¬ 
σεων, των μικροπρομηθειών ή πρόχειρων διαγωνισμών. 

III. Η ευθύνη του Σ.Δ. του νοσοκομείου παραμένει στο 
ακέραιο ανεξαρτήτως της ασκήσεως ή μη των αρμοδιο- 
τήτωντης κεντρικής υπηρεσίας του Γ’ Πε.Σ.Υ. Αττικής. 

IV. Ο φάκελος του διαγωνισμού ο οποίος κατατίθεται 
στην κεντρική υπηρεσία για την άσκηση των εποπτικών 
και ελεγκτικών της δικαιοδοσιών πρέπει οπωσδήποτε να 
ενημερώνεται προοδευτικά και εγκαίρως με τα ακόλου¬ 
θα, τουλάχιστον, τεκμήρια: 

1. Επιγραμματικό σημείωμα του κ. Διοικητή με παρατη¬ 
ρήσεις και σχόλια επί συγκεκριμένης φάσης του διαγωνι¬ 
σμού. 

2. Στοιχεία αναφορικά με τη ένταξη της προμήθειας στο 
ΕΠΠ. 

3. Τη διακήρυξη με τις τεχνικές προδιαγραφές. 

4. Στοιχεία για τη συγκρότηση και τη σύνθεση της επι¬ 
τροπής προδιαγραφών, της επιτροπής διενέργειας του 
διαγωνισμού και της επιτροπής ενστάσεων. 

5. Τα τυποποιημένα υποδείγματα καταγραφής στοιχεί- 
ωντου διαγωνισμού, τα οποία διαθέτει η κεντρική υπηρε¬ 
σία στα νοσοκομεία, συμπληρωμένα σύμφωνα με τις οδη¬ 
γίες. 

6. Τα πλήρη πρακτικά των αρμοδίων επιτροπών, των συ¬ 
ναφών συνεδριάσεων του Σ.Δ., καθώς και, κατά περίπτω¬ 
ση, τα κείμενα των ενστάσεων εφόσον έχουν υποβληθεί. 

V. Όλες οι ενέργειες των Συμβουλίων Διοίκησης των 


Νοσοκομείων, εντός πλαισίων διαφάνειας και νομιμότη¬ 
τας, πρέπει να κατατείνουν στη διαφύλαξη των συμφερό- 
ντωντου Γ’ Πε.Σ.Υ. Αττικής και του νοσοκομείου. Ομοίως 
όμως οφείλουν να συμβάλλουν στην εκπλήρωση του κοι¬ 
νού στόχου να παρέχεται στον πολίτη η καλύτερη δυνατή 
ποιότητα υπηρεσιών υγείας. 

VI. Στην απόφαση αυτή υπάγονται όλοι οι διαγωνισμοί 
για τους οποίους δεν έχει ειδικώς και συγκεκριμένα απο¬ 
φασίσει το Δ.Σ. του Γ’ Πε.Σ.Υ. Αττικής μέχρι και την 3η/ 
28.1.2003 συνεδρίασή του και αφορούν διαγωνισμούς 
ενταγμένους σε ΕΠΠ 2002 και προγενέστερα. 

VII. Από την παρούσα ρύθμιση εξαιρούνται έργα υλο¬ 
ποιούμενα μέσω ειδικής χρηματοδότησης. Τα εν λόγω 
έργα υποβάλλονται σε κάθε στάδιο (προκήρυξη διαγωνι¬ 
σμού, συγκρότηση επιτροπών, σύναψη συμβάσεως 
κ.ο.κ.) προς έγκριση στο Δ.Σ. του Γ’ Πε.Σ.Υ. Αττικής. 

VIII. Εξουσιοδοτείται ο Πρόεδρος - Γεν. Διευθυντήςτου 
Γ’ Πε.Σ.Υ. Αττικής για την εφαρμογή της παρούσας, τη δι¬ 
ευθέτηση όλων των συναφών λεπτομερειών καθώς και 
για τη δημοσίευση της απόφασης αυτής στην Εφημερίδα 
της Κυβερνήσεως. 

IX. Η παρούσα απόφαση επικυρώνεται αυθημερόν σε 
όλα της τα σημεία. 

Από τις διατάξεις αυτής της απόφασης δεν προκαλείται 
δαπάνη εις βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 17 Φεβρουάριου 2003 

Ο Πρόεδρος - Γεν. Διευθυντής 

ΔΗΜΗΤΡΗΣ ΒΑΣ. ΣΕΡΕΜΕΤΗΣ 

